Dnes sme tu, aby sme sa porozprávali na tému kalifát.
Toto slovo sa začalo často objavovať v médiách po tom,
čo hnutie ISIS vyhlásilo kalifát na území Iraku a Sýrie.
Niektorí ľudia s tým súhlasia, iní nie.
Dnes by som sa rada dozvedela,
aký je váš názor na kalifát,
čo to pre vás znamená, či to považujete za správnu myšlienku,
čo si myslíte o ISIS.
Začnem otázkou – ako chápete význam slova kalifát?
SAIF UI ISLAM (sunitský moslim): Pre mňa je kalifát forma vlády a štátneho zriadenia, založeného na učení Koránu a sunny.
Toto právo platí rovnako pre moslimov aj nemoslimov.
Na jeho čele je jeden vodca.
Tento štát má svoje hranice, tie sa však môžu rozširovať.
Obsadzovaním ďalších území sa kalifát blíži k svojmu cieľu, ktorým je zjednotenie celého sveta pod vládou vládnucej autority.
Čo znamená kalifát pre vás?
OMAR MEHTEB (sunitský moslim): Kalifát je koncept jedného lídra, ktorý zjednocuje všetkých moslimov aj nemoslimov.
Som však presvedčený, že ak dochádza k diskriminácii kohokoľvek na základe toho, že nie je moslimom,
nejedná sa o skutočný kalifát.
Skutočným cieľom islamu by malo byť zjednotenie všetkých bez rozdielu.
MINA TOPIA (sunitská moslimka): To, čo dnes vnímame ako kalifát je pre mňa totalitný štát.
Osobne túto ideu považujem za zlú, nesúhlasím s akýmkoľvek štátom, ktorý prenasleduje ľudí a obmedzuje ich práva
na základe ich náboženstva, sexuálnej orientácie, duchovných praktík alebo politických názorov.
Cieľom kalifátu je kontrolovať všetky tieto prejavy
a v prípade, že niekto nezapadá do predstavy o tom, čo je „správne“, stráca svoje práva.
FIDA UL AQUE (ahmádsky moslim): Pre mňa nie je kalifát vecou politiky, ale vecou duchovného vedenia.
Toto duchovné vedenie by malo smerovať k zjednoteniu ľudstva
a kalifát by mal viesť k dvom základným cieľom – priviesť ľudí bližšie k Bohu a zjednotiť ľudí.
ZAHRA ABDEALI (šítska moslimka): Ako šítska moslimka neverím, že prorok Mohamed ustanovil tento spôsob vodcovstva
a v žiadnom prípade nesúhlasím s tým, čo sa dnes deje v Iraku a Sýrii,
kde zakladatelia kalifátu bojujú za svoju vlastnú agendu
a zabíjajú ľudí, ktorí nesúhlasia s ich pravidlami a obmedzeniami.
To sa nezlučuje so skutočným učením islamu.
Všetci žijete v Británii, všetci ste tu snáď relatívne šťastní.
Existujú dôvody, kvôli ktorým by ste išli žiť do kalifátu,
resp. do tej podoby kalifátu, akú ktorý vytvorilo hnutie ISIS?
Ak mám hovoriť o Británii z pozície človeka,
ktorý bol v minulosti sám neveriaci,
veci ako fajčenie, uvoľnené vzťahy medzi mužmi a ženami, hudba, nahota, pornografia,
toto je niečo, vedľa čoho sa žije ťažko každému praktikujúcemu moslimovi.
Takže či už to bude ISIS alebo akýkoľvek iný štát, ktorý zavedie skutočný kalifát,
myslím, že každý praktizujúci moslim, keď sa dozvie, že bol založený kalifát, v ktorom sa dodržujú zákony Koránu a sunny
sa bude bude chcieť dostať na také miesto.
Čo sa stane s ľuďmi, ktorí nechcú žiť podľa tejto verziu islamu?
Čo sa stane v Británii každému, kto nerešpektuje jej zákony?
Bude zadržaný.
Ja som moslimka, v Británii sa mi žije veľmi dobre,
užívam si všetky výhody, ako sociálne poistenie, vzdelávací systém, zdravotnú starostlivosť,
možnosť výsť zo svojho domu bez toho, aby mi hrozilo, že ma zavraždí niekto z ISIS alebo vlády.
V tejto krajine, ako jej občan, som chránená.
Tým, ktorí tvrdia, že by tu malo byť zavedené islamské právo šárija hovorím:
ak nie ste štastní v Británii, napriek tomu, že vám ponúka všetky tieto vymoženosti,
odíďte tam, kde sa spoločnosť riadi islámom podľa vašich predstáv
a žite tak, ako sa žije tam.
Podľa môjho názoru tak väčšina z vás nebude chcieť naozaj urobiť,
pretože žiadna z tých krajín vám neposkytne také podmienky na život, ako Británia.
YASMIN KHATUN (sunitská moslimka): V krajinách, kde tvoria väčšinu obyvateľov moslimovia a kde aj líder krajiny je moslim,
sa zdá byť celkom pochopiteľné, že sa ľudia snažia zaviesť islamské právo, pretože to je súčasť ich viery.
Prečo by im v tom mal niekto brániť?
Nie je dôvod, prečo by sme z toho mali mať strach, prečo by mal byť kalifát vnímaný ako niečo strašidelné.
Keď si to praje väčšina ľudí v krajine a keď je viacero takých krajín,
ktoré zdieľajú spoločné princípy a záujmy,
prečo by sa nemohli spojiť v mene spoločných princípov a nájsť si spoločného lídra?
Čo si myslíte o presvedčení, že to čo presadzuje ISIS je lepší spôsobom života, akým sa žije tu?
Veľa mladých ľudí v Británii pociťuje tlak vlády,
kvôli ktorému sa boja praktizovať svoje náboženstvo.
Islamské komunity sú podozrievané z podpory terorizmu
a tento tlak zo strany britskej vlády spôsobuje, že sa tu mladí ľudia
pochopiteľne boja praktizovať svoje náboženstvo, spôsobom, akým by chceli.
Ak sa bavíme o koncepte kalifátu a o tom, či je možné ho dnes uskutočniť,
mali by sme sa vrátiť do minulosti, do obdobia jeho vzniku.
Je tu otázka, na ktorú mi nikto nevie zodpovedať.
Keď sa po prorokovej smrti objavil koncept kalifátu,
prečo sa stal príčinou rozdelenia moslimov?
Dnes hľadáme niečo, čo by nás zjednotilo,
niečo s čím by súhlasil každý z nás, aj keď sme rozdelení do rôznych prúdov a siekt,
prečo sa však vraciame ku konceptu, ktorý sám spôsobil medzi moslimami štiepenie?
Ako by sa mohlo dnes niečo také podariť, pri všetkom tom rozdelení do rôznych smerov?
Súhlasím s tým, že su rôzne pohľady a rôzne názorové školy,
ale všetci sa zhodujú v tom, že je správne dodržovať zákony,
nie je správne vraždiť, verejne sa rúhať Bohu,
tieto veci nie sú predmetom diskusií.
A čo homosexualita?
Verím, že sa zhodneme na tom, že homosexualita nie je súčasťou islamu.
Ale homosexualita je súčasťou spoločnosti.
V islamskom štáte pochopiteľne homosexualita nebude súčasťou spoločnosti.
Inými slovami, v islamskom štáte musí každý súhlasiť s vašim názorom.
Každý musí súhlasiť so zákonmi, ktoré nám dal Aláh.
Na jednej strane hovoríte, že to islam nezakazuje, ale na druhej strane...
Aj na Jamaike je homosexualita nelegálna.
A čo urobíte s homosexuálmi, zmeníte ich na heterosexuálov?
JOY AHMED (sunitský moslim): V situácii keď platí šaríja a niekto otvorene povie, že je homosexuál, alebo, že nie je moslim, úplne otvorene,
v takom prípade neostáva iná možnosť, iba uplatniť zákon šária.
Sťažuješ sa, že ťa niekto perzekuuje za to, že si moslim, ale sám chceš perzekuovať iných za to, že sú homosexuáli.
Práve si to povedal, pretože to je nevyhnutný dôsledok uplatňovania zákonu šaríja.
Nechceš, aby vychádzali na ulicu, nechceš, aby o tom hovorili.
Aká bude podľa vás budúcnosť kalifátu?
Inštitucionálna forma, o ktorej dnes debatujeme sa zrúti,
tak ako sme toho boli svedkami už mnohokrát v histórii.
Vždy sa nájde niekto kto bude tvrdiť, že Boh je na jeho strane, ľudia presvedčení, že majú pravdu
a vždy sa to nakoniec rozpadne.
Nie je nič, čo by mi naznačovalo, že tento krát tomu bude inak, napriek tomu, že každý si je opäť istý svojimi názormi.
Joy, aký je tvoj názor?
Kalifát je prísľub, ktorý nám dal Aláh, prísľub, ktorý je súčasťou islamu,
z toho dôvodu nemám o jeho naplnení najmenšie pochybnosti.
A ako sa staviaš k otázke, či ISIS je to pravé, alebo či by sa to malo stať v UK?
Nie som si istý či to bude práve ISIS, vzhľadom na to,
aké správy k nám prichádzajú o neprávostiach, ako všetci vieme.
Z toho dôvodu si nie som istý,
ale ak sa tento prísľub podarí niekomu naplniť, som pripravený byť jeho súčasťou.
Fida, ty by si chcel žiť v kalifáte?
Moje chápanie kalifátu je odlišné, veľmi odlišné od toho,
ako ho tu prezentovali moji bratia a sestry.
Kalifát nie je pre mňa duchovný režim, nie politický režim.
Myslím, že hlavným cieľom kalifátu je priblížiť ľudí k Bohu a keď som blízko Bohu som vo svojom kalifáte.
Verím, že ľudia môžu byť zjednotení iba prostredníctvom lásky a mieru.
Fyzický boj ľudí nezblíži.
Jediná cesta, ako priviesť ľudí k islamu a zjednotiť moslimských bratov a sestry
je pokojný dialóg, mierumilovným spôsobom.
Hlavný problém podľa mňa je, oddelenie kalifátu, alebo islamského štátu, od systému vládnutia.
Jedná sa o normálnu a zároveň veľmi zvláštnu vec, ktorá sa deje už stáročia.
Táto zvláštna idea je podľa mňa spojená so strachom,
ako keby s islamom boli spojené obavy, pretože vraj znamená zabíjanie ľudí a tak ďalej.
Podporujem zbližovanie moslimov a nemoslimov, podporujem mier,
nepodporujem kalifát, ktorý používa násilie, šíri propagandu a sektárske myšlienky.
Je veľkou iróniou, že ak by sme sa tu a teraz nachádzali v kalifáte, táto diskusia by nebola možná.
Som veľmi šťastná, že žijem v tejto spoločnosti, ktorá sa riadi britskými zákonmi.
Boh nás ochraňuj pred tým, aby sem ISIS priniesol svoj kalifát,
pretože to by prinieslo veľké problémy a ja osobne sa toho obávam.